[Η Νύφη Του Αιώνα]
[1ο Επεισόδιο]
Τι όμορφη που είναι.
Είναι σαν άγγελος!
Είναι κρίμα που δε θα' χει μια ευκαιρία ν' ανθίσει τελείως.
Αυτό λέω κι εγώ!
Η φτώχεια φταίει για όλα.
Την πάντρεψαν, κι έτσι η οικογένειά της έχει ένα στόμα λιγότερο να ταΐσει!
Δηλαδή, αληθεύουν οι φήμες;
Και αν δεν αληθεύουν;
Η κόρη ενός αγρότη με γη ίσαμε την παλάμη του χεριού μου δεν είναι λογικό!
Σωστά! Ο λόγος που σταμάτησαν τα κουτσομπολιά του γάμου
με την κόρη του επικεφαλής της τράπεζας στη Σεούλ
ήταν αυτή η φήμη!
Τι τρομαχτικό!
Δηλαδή, εκείνη η νεαρή νύφη δε θα ζήσει ούτε μέχρι την πρώτη νύχτα;
Πιστεύεις κι εσύ τις φήμες;
Η πρώτη γυναίκα που θα παντρευτεί τον πρώτο γιο της οικογένειάς μας
υποτίθεται ότι δίνεται ως θυσία σ' ένα φάντασμα που φυλάει αυτό το σπίτι.
Πιστεύεις στ' αλήθεια ότι υπάρχει τέτοιο φάντασμα;
Φυσικά και υπάρχει τέτοιο πράγμα!
Η γιαγιά στην κουζίνα είπε ότι το είδε με τα ίδια της τα μάτια!
- Αλήθεια; - Ναι!
Η γιαγιά πήγε τουαλέτα το βράδυ
και στον γυρισμό
είδε μια γυναίκα, που δεν είχε ξαναδεί ποτέ, να κάθεται
στο καθιστικό, σαν να της ανήκε το σπίτι.
Αποκλείεται να ήταν κάποια που πήγε για επίσκεψη εκείνη την ώρα.
Οπότε, όταν τη ρώτησε η γιαγιά ποια ήταν,
σηκώθηκε και της φώναξε λέγοντας "Είμαι η γυναίκα
αυτού του σπιτιού! Πώς τολμάς να μη με αναγνωρίζεις!"
Και μετά εξαφανίστηκε απ' το πουθενά μπροστά στα μάτια της!
Και άλλοι την έχουν δει!
Έχει σωματότυπο κλεψύδρα
και ο τρόπος που η ομορφιά της καθρεφτίζεται στο σεληνόφως...
Έτσι όπως έρχεται με ορμή να ρουφήξει όλη την ενέργεια της νέας νύφης
είναι το μυστικό της για να παραμένει όμορφη εδώ και χιλιάδες χρόνια.
Καθόλου παράξενο! Γι' αυτό είναι τόσο νέα!
- Πάντα μου φαινόταν περίεργο. - Τι κάνετε εσείς οι κυρίες εδώ;
Είναι αργά. Πηγαίνετε σπίτι.
- Τώρα! - Ναι, κυρία!
Από τώρα και στο εξής, μην αφήνεις κανέναν να έρχεται εδώ. Κατάλαβες;
Ναι, μάλιστα.
Κυρία!
- Δεσποινίς! - Δεσποινίς!
Τι έχουμε εδώ;
Τι κάνει εκείνη η χαζή...
Τρελή είναι;
Με συγχωρείτε! Ξυπνήστε!
Με συγχωρείτε!
Με ακούτε;
Είστε εντάξει;
Αν ήταν να με σώσεις, έπρεπε
να το κάνεις νωρίτερα! Παραλίγο να πεθάνω!
Τι αλμύρα!
Με συγχωρείτε.
Ελπίζω εκείνος ο κόπανος να χτυπηθεί απ' τον κεραυνό μου.
Είπε ότι θα με αγαπάει για το υπόλοιπο της ζωής του.
Πώς μπορεί να μου το κάνει αυτό...
Δε θα με πείραζε τόσο αν είχα ένα παιδικό σώμα σαν το δικό σου.
Πώς γίνεται, όμως, να απατάει μια γυναίκα σαν εμένα με μια άλλη γυναίκα;
Παιδικό σώμα;
Σοβαρά, μόνο αυτό έχετε να πείτε, αντί να μ' ευχαριστείτε;
Τι παιδικό σώμα μου λέτε;
Έλεος.
Φταίει που φοράω αυτή τη στολή.
Θα πάθετε πλάκα μόλις τη βγάλω.
Μετά απ' αυτό, οι ταινίες 3D θα σας φαίνονται αστείες!
Σας έσωσα με τις ικανότητές μου στο κολύμπι, που είναι μακράν καλύτερες απ' του Πακ Τε Χουάν. (χρυσός Κορεάτης Ολυμπιονίκης της κολύμβησης)
Γιατί με έσωσες, τότε; Γιατί;
Μια αγάπη είναι μόνο...
Αν είναι να πεθαίνουν όλοι επειδή χώρισαν με κάποιον
δε θ' απομείνει κανείς σ' αυτόν τον πλανήτη.
Ξέρεις τι σημαίνει αγάπη; Δεν έχεις ερωτευτεί ποτέ στη ζωή σου, εε;
Μάλλον ήσουν μόνη σου μια ζωή.
Έχεις χτίσει ένα οχυρό γύρω απ' την καρδιά σου.
- Είναι που-- - Τι να κάνουμε;
Είναι κρίμα που δεν έχεις ερωτευτεί ποτέ σου.
Αυτό είναι το μόνο που μπορώ να σου δώσω.
Μου είπαν ότι είναι ένα τυχερό φυλαχτό που θα σου φέρει αγάπη.
Μην το παίρνεις για δεδομένο αυτό το βραχιόλι.
Αν το φορέσεις, η ζωή σου θ' αλλάξει προς το καλύτερο με πολλούς τρόπους.
Τι καλά!
Είναι παπούτσια της νέας σεζόν, μόλις βγήκαν στα ράφια.
Αν αρχίσεις τώρα να δουλεύεις σκληρά, θ' αποφύγεις να πεθάνεις παρθένα.
Καλή τύχη!
Τι στο καλό...
Με συγχωρείτε!
Ντου Ριμ!
- Γιαγιά! - Έλα να φάμε!
Ορίστε! Τόσο νόστιμο ψάρι, που χαμπάρι δε θα πάρετε, ακόμη κι αν κάποιος πεθάνει γύρω σας.
Καλή σας όρεξη!
Ντου Ριμ, ντελίβερι.
Οκέι!
Κρύο έχει, βάλε αυτό.
Εντάξει.
- Δε θ' αργήσω! - Εντάξει!
- Προσοχή στον δρόμο! - Εντάξει!
Η τρέχουσα πρόοδος ανάπτυξης με το ζόρι είναι 50%.
Και οι εργάτες δεν πληρώνονται στην ώρα τους, γι' αυτό αρνούνται να δουλέψουν.
Μ' αυτόν τον ρυθμό, η κατασκευή μπορεί να σταματήσει σύντομα τελείως.
Θα πρέπει να λαμβάνουμε χρηματοδότηση απ' τον Όμιλο Τέγιανγκ στο εγγύς μέλλον.
Προσπαθήστε, παρακαλώ, να κρατήσετε τους άντρες εδώ μέχρι τότε.
Γεια σου, Γι Κιονγκ.
Πηγαίνω στο αεροδρόμιο τώρα.
Θεέ μου. Έχω κάνει ποτέ λάθος εγώ;
Μην ανησυχείς. Αφού με ξέρεις.
Μπορεί να σου φανεί περίεργο, γιατί πέρασε καιρός,
αλλά προσπάθησε να το κάνεις λιγότερο περίεργο.
Είστε εντάξει;
Θα πρέπει να ταραχθήκατε πολύ.
Πόσα δάχτυλα είναι αυτά;
Εντάξει είμαι.
Θα μπορούσε να έχει πολύ άσχημη κατάληξη.
Είστε καλά;
Δε χτυπήσατε το κεφάλι σας; Μήπως πρέπει να πάτε στο νοσοκομείο;
Καλά είμαι. Προπονούμαι καιρό στις πολεμικές τέχνες.
Η ειδικότητά μου είναι να σπάω τούβλα με το κεφάλι μου.
Μπορώ να σπάσω μέχρι και 10 τούβλα χωρίς πρόβλημα.
Και πάλι, ποτέ δεν ξέρετε, γι' αυτό καλύτερα να σας δει ένας γιατρός.
Και αν συμβεί κάτι, μπορείτε να με βρείτε σ' αυτόν τον αριθμό.
Στ' αλήθεια είμαι καλά...
- Με συγχωρείτε! Εδώ πέρα! - Πρέπει να φύγω.
Έρχομαι, κύριε!
Όππα, τι έγινε;
Γιατί μου το' κλεισες απότομα;
Συγγνώμη.
Είδες κάποια ολόιδια με μένα;
Υπάρχει κάνα μυστικό στη γέννησή μου που δεν το ξέρω;
Ή μήπως έχω δίδυμη αδερφή που χωριστήκαμε από μωρά;
Όντως είναι εντάξει το κεφάλι σου;
Δε νομίζω να φταίει που σε χτύπησε το τούβλο στο κεφάλι, εε;
Εντάξει, κατάλαβα. Θα έρθω νωρίς εκεί.
Δε με πιστεύει...
Ελάτε μαζί μου. Κάναμε κράτηση σ' εστιατόριο.
Ας φάμε εδώ με όλους τους άλλους.
Ορίστε;
- Καλή σας όρεξη! - Να' σαι καλά!
Πειράζει να φάω μαζί σας;
Το φαΐ του εργοταξίου το αποκαλούν ''άμμο''.
Είναι δυνατόν ένας άντρας τόσο υψηλής θέσης να φάει τέτοιο πράγμα;
- Δεν πειράζει! Καθίστε εδώ και φάτε μαζί μας. - Ευχαριστώ.
- Δώσε μου λίγο ποτό. - Θα σας το βάλω εγώ.
Θα λάβετε όλες τις επιταγές σας, συμπεριλαμβανομένων όλων των
καθυστερημένων πληρωμών σας, μέχρι το τέλος αυτού του μήνα.
- Γι' αυτό, σας παρακαλώ, να μην ανησυχείτε γι' αυτό. - Είστε σίγουρος;
Είμαι σίγουρος.
Πιείτε.
- Ορίστε. - Ευχαριστώ.
Νόμιζα ότι ήσασταν μαλθακός, αλλά είστε αληθινός άντρας.
Καλώς ήρθατε, κύριε Κανγκ Τζου.
Ευχαριστώ.
Τόσο μεγάλο γεγονός είναι πια που γύρισα από σπουδές στο εξωτερικό;
Τι χαμός είναι αυτός στο πάρτι καλωσορίσματος;
Ρου Μι, έχεις αυτό που σου ζήτησα;
Ορίστε.
Δοκίμασέ το.
Για μένα είναι;
Ούτε καν περίμενα δώρο.
Ξέρω ότι είστε απασχολημένος, δε χρειαζόταν να μου πάρετε κάτι.
Πώς σας φαίνεται;
Δεν είναι και άσχημο.
Ευχαριστώ.
Πού πάμε τώρα;
Κάνεις δίαιτα;
Γιατί τρως μόνο σαλάτα;
Δεν τρώω σούσι.
Αλήθεια; Έπρεπε να μου το' λεγες νωρίτερα.
Μου αρέσει πολύ η σαλάτα με σολομό. Τον σολομό και το χαβιάρι τα τρώω.
Εσάς τι σας αρέσει, κύριε Κανγκ Τζου;
Τι δε σας αρέσει;
Αρραβωνιαστήκαμε πριν λίγο καιρό, αλλά το μεγαλύτερο διάστημα ήμασταν χώρια.
Ξέρετε τι λένε οι φίλες μου;
Λένε ότι είμαι αρραβωνιαστικιά σας μόνο στο όνομα.
Μου φαίνεται, όμως, ότι όσο πάει και ισχύει αυτό.
Τρώμε μόνοι, μου πήρατε και δώρο.
Θα ήθελα ν' αρχίσουμε να γνωριζόμαστε καλύτερα από τώρα και στο εξής.
Δεν πήρες τη λίστα;
Τι;
Θα έπαιρνες μια λίστα απ' τη μάνα σου.
Δε χρειάζεται να ξοδεύουμε χρόνο για να γνωριστούμε καλύτερα.
Εκείνη η λίστα θα βοηθήσει.
Μάλιστα.
Δεν είστε κουρασμένος;
Έπρεπε να πάτε σπίτι, αντί να βγείτε έξω να φάτε.
Οι γονείς σας λογικά θα περιμένουν να σας δουν.
Πρόεδρε Κανέκο!
Κανγκ Τζου, χαίρομαι που σε βλέπω!
- Πότε γύρισες; - Σήμερα.
Ομορφύνατε απ' την τελευταία φορά που σας είδα στο Παρίσι.
Πω πω. Θα προσβάλεις την όμορφη γυναίκα που σε συνοδεύει.
Αρραβωνιαστικιά μου είναι.
Είναι η πρόεδρος του Ομίλου JR, η κυρία Κανέκο.
Γεια σας, χάρηκα για τη γνωριμία.
Χάρηκα για τη γνωριμία.
Πρόεδρε,
μπορείτε να κάτσετε στην παρέα μας για λίγο;
Συγγνώμη.
Καταλαβαίνω τι σημαίνει να κάθεσαι με τον ιδιοκτήτη του Εμπορικού Τέγιανγκ.
Ο όμιλός μας έχει ήδη διαλέξει μάρκα για το εμπορικό μας.
Καλή σας όρεξη. Έχω ήδη κανονίσει κάτι.
Τι έγινε, κυρία Κανέκο;
Αυτό το κολιέ...
Αυτό το κολιέ το θεωρώ κάτι σαν τυχερό φυλαχτό.
Της έκανα πρόταση και την κέρδισα με αυτό το κολιέ.
''Παντοτινή Αγάπη''...
Ήταν η πρώτη δουλειά του μακαρίτη του άντρα μου.
Και μένα μ' αυτό το κολιέ μου έκανε πρόταση γάμου.
Ήμασταν το πιο ευτυχισμένο ζευγάρι τότε...
Πώς αισθάνεστε;
Μόλις τώρα κατάφερε να κλείσει τη συμφωνία με την πρόεδρο Κανέκο.
Ναι. Θα τον φέρω μόλις τελειώσει, γι' αυτό κανονίστε σύσκεψη.
Συγχαρητήρια για τη δουλειά σας, κύριε Κανγκ.
Επίσης, Ρου Μι.
Το μόνο που έκανα ήταν μια προσφορά για το κολιέ στη Νέα Υόρκη, όπως μου ζητήσατε.
Να πηγαίνουμε τώρα. Κανόνισα σύσκεψη σε 30 λεπτά.
Πάμε.
Μισό λεπτό.
Έχω να πω κάτι.
Θα σου δώσω ένα λεπτό μόνο. Πες το.
Μαριονέτα σας είμαι;
Αυτό το κολιέ και το εστιατόριο... Πώς μπορείτε να το κάνετε αυτό;
Δεν είχα ιδέα...
Σωστά. Μαριονέτα μου είσαι.
Δε νομίζω να περίμενες ένα ανόητο παιχνίδι αγάπης που παίζει ο απλός κόσμος, σωστά;
Νόμιζα πως ήξερες καλά ότι
η σχέση μας βασίζεται εξ ολοκλήρου στη δουλειά.
Έχεις κάτι άλλο να πεις;
Νούνα!
Κύριε Κανγκ Ιν, καιρό είχα να σας δω.
Τι κάνετε εδώ;
Ήμουν για φαγητό με τον κύριο Κανγκ Τζου και τώρα γυρνάω σπίτι.
Γύρισε ο αδερφός μου;
Πότε γύρισε;
Σήμερα. Δεν το ξέρατε;
Αα, σωστά.
Είχα πολλή δουλειά τελευταία.
Ποια είναι αυτή;
Καμιά τρελή σου φαν;
Μιλάς χωρίς να ξέρεις. Πες ''γεια''. Είναι η μέλλουσα νύφη μου.
Γεια σας!
Μόλις γυρίσαμε με το τρίτο μας άλμπουμ
με το τραγούδι "Γεια Σου, Κορίτσι", με λένε Λίαν.
Περίμενε, αν για σένα είναι νύφη τότε εγώ τι της είμαι;
- Δεν έχει καμία σχέση με σένα. - Να πηγαίνω εγώ τώρα.
- Τα λέμε. - Έγινε.
Πείτε στον αδερφό μου ότι είπα ''γεια''!
Τι φάση; Σε αγνόησε τελείως.
Νομίζετε ότι ένα συγκρότημα με είδωλα ταιριάζει στην εικόνα της εταιρείας μας;
Πόσο θέλει ακόμα για να λήξει το συμβόλαιο;
Είμαστε σε φάση ανανέωσης του συμβολαίου με το συγκρότημα.
Ακυρώστε το αμέσως.
Πόσο καιρό δουλεύεις εδώ;
Τρία χρόνια.
Κι εδώ και τρία χρόνια δεν το κατάλαβε κανείς.
Ή μήπως το αγνοούσαν;
Απ' αυτή τη στιγμή, απολύεσαι.
Ορίστε;
Δεν κατάλαβες ότι το φθηνό σου άρωμα το μόνο που κατάφερε
ήταν να κάνει πιο έντονη τη βρώμα απ' τα τσιγάρα σου;
Πού νομίζεις ότι δουλεύεις, σε υπαίθρια αγορά;
Αν αυτή η γυναίκα εξακολουθεί να είναι εδώ αύριο το πρωί, θ' απολυθείτε κι εσείς.
Ναι, κύριε, θα λάβουμε αμέσως τα μέτρα μας.
Πού είναι το κακό να είσαι μαριονέτα;
Πώς γίνεται να αναστατώνεσαι και να έρχεσαι απευθείας σπίτι για κάτι τέτοιο;
Τι θα πουν οι γονείς του Κανγκ Τζου
μόλις ακούσουν πόσο στενόμυαλη είσαι;
Μόνο αυτό έχεις να πεις για εκείνον που με ταπείνωσε έτσι;
Για να μην αναφέρω ότι το έκανε και μπροστά στη Λι Ρου Μι!
Μόνο αυτό έχω να σου πω, επειδή είμαι μητέρα σου.
Πρέπει να το αντέξεις, ακόμη κι αν το θεωρείς άδικο και αγενές.
Μαμά!
Ξέρεις σε τι κατάσταση βρίσκεται η εταιρεία μας τώρα;
Είμαστε στα πρόθυρα να βάλουμε λουκέτο, γιατί η εταιρεία
ξέμεινε από λεφτά και χάσαμε όλους τους επενδυτές μας.
Επομένως, αν μέσα σε όλα χάσουμε και την επένδυση του Ομίλου Τέγιανγκ--
Μαμά, σταμάτα σε παρακαλώ!
Εγώ φταίω που η εταιρεία δεν πάει καλά;
Δεν είσαι μικρό παιδί.
Δεν είσαι σε θέση να κλαψουρίζεις αυτή τη στιγμή!
Πρέπει να κλείσει η εταιρεία και
να μείνουμε στον δρόμο για να καταλάβεις;
Τι θες από μένα;
Κάνω ό,τι μπορώ!
Ξέρεις γιατί τα μάτια των ανθρώπων είναι στο μπροστινό μέρος του σώματος;
Είναι για να κοιτάς μόνο μπροστά και να τρέχεις μπροστά.
Αν αποτύχει αυτός ο γάμος, τότε όλα
θα τελειώσουν για σένα, για μένα και για την εταιρεία.
Κατάλαβες;
- Καλώς ήρθατε, κύριε Τσε! - Καλώς ήρθατε!
- Καλά είστε; - Ναι.
Θα πρέπει να είστε κουρασμένος από το ταξίδι!
Πω πω! Θεέ μου! Τα πράγματα πρέπει να' ναι καλύτερα στο εξωτερικό!
Γίνατε πολύ πιο ώριμος και γοητευτικός.
Γι' αυτό όλα τα κορίτσια τρέχουν από πίσω σας!
Τώρα που ακούω τη φωνή σας, πραγματικά αισθάνομαι ότι γύρισα σπίτι.
Αλήθεια;
- Πάμε μέσα. - Ναι.
Μας έλειψες πολύ!
Αυτό είναι απ' τον επικεφαλής μοναχό στον ναό.
Έχει πολύ πλούσιο άρωμα.
Δοκίμασε. Θα σε βοηθήσει με το τζετ λαγκ.
Μπράβο σου που έκλεισες τη συμφωνία με τον Όμιλο JR.
Δεν έχω αντίρρηση να δουλέψει, αλλά δεν προσλήφθηκε επισήμως ακόμα.
Μόλις τώρα γύρισες, δεν το παρακάνεις με τη δουλειά;
Επίσημη ιεροτελεστία τσαγιού.
Πρώτο βήμα είναι να ζεστάνεις κρύο νερό, για να δημιουργήσεις μια γαλήνια αίσθηση.
Δε φαίνεται να τα πηγαίνεις και άσχημα για αρχάριος.
Κρύο νερό που ζεστάθηκε ακριβώς στη σωστή θερμοκρασία
έχει διαφορετική γεύση και άρωμα, αναλόγως
την ώρα που το άφησες να τραβήξει το τσάι.
Για ν' αποφύγεις να κάνεις βιαστικά τη φάση του ''τραβήγματος''
πρέπει να κοιτάς στο μακρινό μέλλον.
Ναι, μάλιστα.
Γιατί ο Κανγκ Ιν δεν παίρνει τηλέφωνο τώρα που γύρισε σπίτι ο αδερφός του;
Τι δουλειές έχει πια, που χρειάστηκε να κλείσει το κινητό του;
Και πάλι, όμως, είναι εντυπωσιακό που εκείνος ο επαναστάτης
βγάζει τα δικά του λεφτά.
Ποτέ δεν του ζήτησα να βγάλει λεφτά.
Υπάρχουν πόσοι άλλοι να το κάνουν αυτό.
Θα ήμουν μια χαρά αν δεν έκανε
κάτι που θα έβλαπτε τη φήμη της οικογένειάς μας.
Με πιάνουν κρίσεις πανικού στον ύπνο μου και μόνο στη
σκέψη όσων πέρασα εξαιτίας του.
Δεν έχει πολλή δουλειά τελευταία.
Τι φταίει και δεν έρχεται σπίτι ούτε μια φορά;
Μην ανησυχείτε. Θα έρθει σύντομα στο σπίτι μόνος του.
- Τι εννοείς με αυτό; - Θα καταλάβετε.
Επομένως, φρόντισες το ζήτημα στο εργοτάξιο;
Ναι. Έχω λύσει τα άμεσα θέματα για την ώρα.
Έπρεπε μέχρι και να πιεις με τους άντρες εκεί.
Έκανες καλή δουλειά.
Για την εταιρεία το έκανα.
Πώς ήταν το αεροδρόμιο;
Γιατί; Έγινε κάτι με τον Τσε Κανγκ Τζου;
Όχι. Τι να γίνει;
Όππα, πες μου τι έγινε.
Είδες κάποια που μου μοιάζει; Πόσο μου έμοιαζε;
Βασικά...
Τυχερό φυλαχτό και βλακείες!
Μαμά! Μπαμπά!
Άχου, κύριε Τσε.
Δεν κοιμηθήκατε ακόμα;
Τίποτα δεν άλλαξε.
Όλα είναι όπως ακριβώς ήταν.
Θα πρέπει να είστε κουρασμένος απ' όλα σας τα ταξίδια.
- Πηγαίνετε να κοιμηθείτε. - Εντάξει. Κι εσείς το ίδιο.
Ναι, κύριε Τσε.
Με το που γύρισε ήρθε εδώ... πολύ περίεργο.
Τρία χρόνια πριν, όταν έκανε πρεμιέρα το συγκρότημα ''Τέρας'', γύρισαν
το βίντεο κλιπ τους στην παραλία εκεί πέρα.
Έφαγαν στο εστιατόριό μας και μετά έβγαλαν αυτή τη φωτογραφία εδώ.
Κοίτα τα απαλά του μάγουλα!
Αυτές οι φωτογραφίες είναι σοβαρά ένα έργο τέχνης!
Τι έφαγαν όταν ήρθαν εδώ; Δώστε μας ακριβώς αυτό που έφαγαν.
Πω πω! Εκείνα τα Τερατάκια έφαγαν πολύ!
Έφαγαν στιφάδο θαλασσινών, όστρακα στον ατμό και μπλε καβούρι στιφάδο.
Τι θα θέλατε απ' όλα αυτά;
Όλα. Δώστε τα μας όλα!
Οκέι!
Ήρθατε εδώ μόλις είδατε τη δημοσίευση του φαν κλαμπ των ''Τέρας'';
Ναι.
Τότε, αποκλειστικά για τα μέλη του φαν κλαμπ θα κάνω έκπτωση 30%.
- Τον λογαριασμό, παρακαλώ! - Ναι! Έρχομαι αμέσως!
- Ευχαριστούμε. - Να' στε καλά!
Να μας ξανάρθετε!
Θεία!
- Ωραίο φαίνεται αυτό το χρώμα! - Έτσι λες;
- Έχεις να κάνεις ντελίβερι; - Ναι.
Τα λεφτά για τον ξενώνα.
Είναι η σειρά σου να πάρεις τα λεφτά μετά. Θα πρέπει να είσαι πολύ ενθουσιασμένη.
Ναι. Και μόλις τα πάρω, θα σας κεράσω ένα ωραίο γεύμα.
Πάρε αυτό.
Κλείνετε το μαγαζί;
Έχει πολλές λοσιόν, κρέμες για τα μάτια και τα σχετικά!
Μου αρκούν απλώς τα δείγματα...
Την κρέμα ματιών την έβαλα επειδή έληξε.
Μην κάνεις οικονομία, βάζε λίγη μια στο τόσο.
Κοίτα το δέρμα σου! Θα έπρεπε να προσέχεις καλύτερα τον εαυτό σου σε αυτήν την ηλικία!
Ευχαριστώ πολύ. Καλή σας μέρα!
- Φεύγω! - Στο καλό!
Τσε Κανγκ Τζου, πόσο σημαντικός είσαι πια;
Αυτό σου δίνει το δικαίωμα να μου συμπεριφέρεσαι έτσι;
Είναι μεγάλη μου τιμή που μια τόσο αξιοσέβαστη κυρία,
όπως εσείς, ήρθε μέχρι εδώ αυτοπροσώπως.
Καλό δρόμο να έχετε.
Τι κρύο!
Τι κούραση!
Γιατί αισθάνομαι τόσο πιασμένος;
Θεέ μου, Θεέ μου... τι ωραία...
Τι σας φέρνει εδώ...
Ειδοποιούσα ποτέ πριν έρθω;
Άφησα για καιρό το σπίτι μου άδειο.
Δεν έχω χρόνο, γι' αυτό θα μπω κατευθείαν στο θέμα.
Εντάξει!
Όταν φύγω, θα έρθει σ' εσένα μια γυναίκα.
Οτιδήποτε θελήσει, δώσ' της οτιδήποτε θελήσει
και κάνε ό,τι θελήσει.
Είναι κάποια μυστικά που δεν μπορώ ν' αποκαλύψω ως μέντιουμ...
Για να σου πω...
Εντάξει! Θα κάνω ό,τι μου πείτε.
Εντάξει. Θα το κάνω.
Δεν έχω κάποιο ραντεβού. Ποιος να' ρθει τέτοια ώρα;
Θεέ μου...
Είναι κανείς εδώ;
Η κόρη μου πρόκειται να παντρευτεί σύντομα.
Αα, ναι... Οπότε, μάλλον ήρθατε επειδή είστε περίεργη
για το κοινό μέλλον της νύφης και του γαμπρού.
Πότε είναι τα γενέθλια της νύφης και του γαμπρού;
Για να δούμε...
Μου είπαν ότι προσέχετε την οικογένεια του Ομίλου Τέγιανγκ
χρησιμοποιώντας παράλληλα τους κύκλους της σελήνης και του ήλιου.
Εδώ κατευναστικός, ζεστός καφές και στιγμιαία νουντλς!
Περάστε για λίγο ωραίο, γλυκό καφέ.
Έχω και στιγμιαία νουντλς!
- Δύο καφέδες, παρακαλώ. - Εντάξει.
Πόσο χαίρομαι που σας ξαναβλέπω!
Κάνετε δύο δουλειές;
Νωρίς το πρωί κάνω καταδύσεις, μετά πάω στο εστιατόριο
και το βράδυ είμαι εδώ, οπότε θα' λεγα καλύτερα τρεις δουλειές.
- Ένα λεπτό. - Ναι.
Απίστευτο!
Θα τρελαθώ!
Το χάρισμά του δεν είναι παίξε-γέλασε!
Τι είναι τόσο ενδιαφέρον;
Κοιτάμε τις φωτογραφίες του Τσε Κανγκ Τζου στο αεροδρόμιο.
Τσε Κανγκ Τζου; Είναι νέος τραγουδιστής;
Δεν ξέρετε τον Τσε Κανγκ Τζου;
Έκανε περήφανη την Κορέα που επιλέχθηκε ως 11ος στη λίστα Crains
με τους 100
Πιο Όμορφους και Πλούσιους Ανθρώπους του κόσμου.
Ο κληρονόμος του Ομίλου Τέγιανγκ, ο Τσε Κανγκ Τζου.
Τσε Κανγκ Τζου;
Πώς και είναι τόσο διάσημος αυτός;
Θεέ μου! Αυτή η κυρία πρέπει να' ναι από άλλον πλανήτη.
Τον Όμιλο Τέγιανγκ τον ξέρετε, σωστά;
Φυσικά και τον ξέρω! Η τηλεόραση, το ψυγείο μας και τα πλυντήριά μας είναι όλα της εταιρείας αυτής.
Λοιπόν, ο Τσε Κανγκ Ιν του συγκροτήματος ''Τέρας'' είναι ο μικρότερος αδερφός του Τσε Κανγκ Τζου.
Αλλά, το πιο σημαντικό εδώ είναι πως είναι πολύ πιο ωραίος και πολύ πιο
διάσημος από τον Κανγκ Ιν.
Αα, αν είναι πιο διάσημος απ' τον Τσε Κανγκ Ιν, τότε πρέπει να είναι πολύ διάσημος.
Αλλά, σαν να σας έχω ξαναδεί εσάς...
Δε μοιάζει με την αρραβωνιαστικιά του Τσε Κανγκ Τζου;
- Ναι, σωστά. - Όχι, κοίτα.
- Τα μάτια και η μύτη της. - Όχι, δε μοιάζει.
Μοιάζει...
- Κούκλα, κάνε μας τρεις καφέδες! - Ναι!
Ωραία!
Ορίστε!
Να' τοι!
- Ελπίζω να σας αρέσει! - Ναι!
Με συγχωρείτε...
Κύριε...
Λεφτά...
Θα στα χρωστάω.
Ορίστε;
Σημείωσέ με κάπου και όταν ξαναπεράσω από δω θα σου τα δώσω.
Δώστε μου τα λεφτά όσο είμαι ακόμα καλή.
Έχω δουλειά τώρα.
Αυτό το κορίτσι! Όταν γουρλώνει τα μάτια της... είναι πολύ χαριτωμένη...
Παλιοαλήτη... πώς τολμάτε να με αγγίζετε!
Δώστε μου τα λεφτά μου τώρα.
- Ευχαριστούμε. - Καλό βράδυ.
Πάμε.
Εδώ ζεστός καφές και στιγμιαία νουντλς!
Ευχαριστώ!
Ρεύμα... πετρέλαιο... όλα αυξήθηκαν.
Για να δούμε...
Δε ζητάω περισσότερα ή λιγότερα.
Μου αρκεί να βγάλω όσα έβγαλα σήμερα!
Ντου Ριμ! Μαγείρεψα στον ατμό μερικές γλυκοπατάτες που σ' αρέσουν!
Δοκίμασε. Είναι γλυκές!
Ωραίες δεν είναι;
Γιαγιά, μόλις πάρω τα λεφτά του ξενώνα αυτόν τον μήνα
πάμε στο νοσοκομείο να κάνεις ένα τσεκ απ.
Τα φάρμακα της κλινικής δε σε βοηθάνε καθόλου.
Γιατί να ξοδεύεις λεφτά για τέτοια πράγματα;
Ξέρω πολύ καλά το πρόβλημά μου.
Αρρώστησα μόλις η μαμά και ο μπαμπάς σου πέθαναν στη θάλασσα.
Αν δεν επιστρέψουν στη ζωή οι γονείς σου...
το νοσοκομείο δε θα με κάνει καλά.
Γιαγιά.
Από πού και ως πού είναι κρίμα τα λεφτά που ξοδεύω για σένα;
Γιαγιά, περίμενε λίγο ακόμα μόνο.
Θα βγάλω πολλά λεφτά και θα σου αγοράσω
ωραία ρούχα, ωραίο αμάξι και ωραίο σπίτι.
Θα σε προσέχω καλά.
Γι' αυτό κι εσύ γιαγιά πρέπει να ζήσεις πολύ.
Άχου, το γλυκό μου το μωρό που με νοιάζεται. Και μόνο που με σκέφτεσαι μου αρκεί.
Φάε λίγες ακόμα.
Ωραίες δεν είναι;
Περίμενε. Ξεκινάει η σειρά σου τώρα.
Δεν ανοίγει πάλι.
- Ορίστε! - Θέλει να τη χτυπάς καλά πάντα.
Ντου Ριμ, τι θα κάνουμε;
Αλήθεια είναι; Για τη θεία Μπονγκ Σουκ;
Ντου Ριμ, τι θα κάνουμε;
Η γυναίκα εκείνη πήρε όλα τα λεφτά του ξενώνα, τα λεφτά του μαγαζιού και το έσκασε!
Δε γίνεται... τα χρειάζομαι εκείνα τα λεφτά!
Ντου Ριμ!
Γιαγιά.
Γιαγιά;
Γιαγιά!
Γιαγιά! Με συγχωρείτε!
Με συγχωρείτε!
Είναι καλά τώρα, αλλά χρειάζεται χειρουργείο όσο το δυνατόν πιο σύντομα.
Ντου Ριμ!
- Ντου Ριμ! - Γιαγιά!
Εδώ είμαι.
Έκλαιγες, Ντου Ριμ;
Γιατί να κλαίω; Όχι.
Καημένο μου παιδί...
Δούλεψες τόσο σκληρά για εκείνα τα λεφτά...
Δούλευες κάθε μέρα χωρίς ξεκούραση για να μαζέψεις εκείνα τα λεφτά...
Τι σκληρός που είναι ο Θεός...
Περίμενε μόνο να βγω απ' το νοσοκομείο. Θα τη βρω εκείνη τη γυναίκα,
ακόμη κι αν χρειαστεί να ταξιδέψω μέχρι την άκρη του κόσμου.
Και κομματάκια να την κάνω δε θα' ναι αρκετό.
Ακόμη και να την κόψουμε, να την ταΐσουμε στα ψάρια
τα ψάρια δε θα φάνε το βρωμιάρικο σώμα της.
Γιαγιά, να σταματήσουμε τώρα;
Δεν είναι καλό για την καρδιά σου να νευριάζεις για πράγματα.
Θα βρίσκω εγώ τρόπους να μαζεύω λεφτά.
Το μόνο που χρειάζομαι στη ζωή μου είσαι εσύ.
Γι' αυτό, μην ανησυχείς για τίποτα και ξεκουράσου καλά.
Εντάξει;
Ξέρω ότι δε σας αρέσει πολύ.
Τι να κάνουμε, όμως; Ήταν η τελευταία επιθυμία της μητέρας σας.
Να διατηρήσουμε αυτό το σπίτι.
Αν θέλετε να καταστρέψετε αυτό το σπίτι
τότε πρέπει πρώτα να καταστρέψετε τη φωτογραφία εκείνης της
γυναίκας... της πρώτης σας αγάπης, που κρατάτε στο γραφείο σας.
Κύριε.
Είναι πολύ αργά.
Μην ανησυχείτε για μένα. Μπορείτε να πάτε σπίτι.
Εντάξει.
Αχ, Θεέ μου... παντοτινή αγάπη...
Η πολυτέλεια μέσα σ' αυτό το κλασικό κομμάτι...
Τι ρομαντικό!
Αυτό είναι ένα κομμάτι μεγάλης αξίας, πάνω από 30 χρονών!
Δεν πρέπει να είναι καθόλου φθηνό.
Φυσικά και όχι.
Γύρω στην τιμή που έχει ένα διαμέρισμα στο Γκάνγκναμ. (ακριβή περιοχή της Σεούλ)
Είναι το λιγότερο που μπορεί να πάρει
η μέλλουσα νύφη του Ομίλου Τέγιανγκ.
Δε νομίζετε;
Άκουσα ότι προσπάθησες πολύ για να το βρεις, Ρου Μι.
Στη θέση σου, θα είχα πετάξει αυτό το κολιέ εδώ και καιρό.
Δεν ξέρω για άλλα, όμως η επιμονή σου, Τζανγκ Γι Κιονγκ,
είναι απίστευτη.
Φαντάζομαι... δεν υπάρχει και τίποτε άλλο που μπορείς να κάνεις.
Πρέπει απλώς να τα πάρεις όλα με τον καιρό, ξανά και ξανά.
Τι εννοείς με αυτό;
Τίποτα. Ας πιούμε λίγο ακόμα κρασί.
Γιατί νομίζεις διάλεξε εμένα και όχι εσένα, Ρου Μι;
Οικογενειακό υπόβαθρο, εκπαίδευση και δεξιότητες...
Δεν υστερείς και πολύ από μένα σε όλα τα επίπεδα.
Γιατί εμένα, τότε;
Δυστυχώς, εγώ είμαι η κόρη του Γενικού Εισαγγελέα
κι εσύ η κόρη μιας κατασκευαστικής εταιρείας.
Αν δε γινόταν εκείνο το περιστατικό με το ξέπλυμα χρημάτων πέρυσι...
Τις ξέρεις κι εσύ. Τις επιπτώσεις που είχε εκείνο το περιστατικό
στη σχέση μεταξύ της δικής μου οικογένειας και του Ομίλου Τέγιανγκ.
Να μην αναφέρω και πως όλος ο κόσμος ξέρει την
επιθυμία των γονιών σου να σε παντρέψουν με τον Όμιλο Τέγιανγκ.
Επομένως, σύμφωνα με όσα λες, εσύ δεν έχεις
την παραμικρή ευκαιρία να παντρευτείς με τον Όμιλο Τέγιανγκ.
Γιατί δεν τα παρατάς, λοιπόν;
Ο Κανγκ Τζου κι εγώ μεγαλώσαμε μαζί από μικρά παιδιά.
Είμαστε σαν αδέρφια.
Ήταν τόσο ξεχωριστό άτομο στη ζωή μου
που έμαθα πρώτα να λέω το δικό του όνομα και ύστερα τη λέξη ''μαμά''.
Όταν απέρριψα όλες τις ευκαιρίες για δουλειά μετά το
κολέγιο και ξεκίνησα να δουλεύω στο Εμπορικό Τέγιανγκ
με ρώτησες.
Γιατί εκεί απ' όλα τα μέρη;
Γιατί ανήκω εκεί που είναι ο Κανγκ Τζου.
Μη μου δίνεις καμιά ευκαιρία. Επειδή ποτέ δεν ξέρεις πότε μπορεί να δοκιμάσω να κάνω κάποια κίνηση.
Αυτή είναι η τελευταία μου προειδοποίηση προς εσένα, ως φίλη μου για 10 χρόνια.
Σ' ευχαριστώ για την προειδοποίηση, Ρου Μι, αλλά δεν μπορείς να σταματήσεις αυτόν τον γάμο.
Ποτέ.
Θα κάνω ό,τι μπορώ για να σιγουρευτώ ότι θα γίνει αυτός ο γάμος. Όχι, πρέπει να το κάνω.
Ξέρεις ότι η εταιρεία μας με το ζόρι αντέχει τώρα.
Χρειαζόμαστε οποιαδήποτε βοήθεια μπορούμε να πάρουμε
και ο Όμιλος Τέγιανγκ είναι μια αξιόπιστη πηγή χρήματος για μας.
Μπορεί να μη γνωρίζω πολλά για τον κόσμο, αλλά δεν υπάρχει περίπτωση
ν' αφήσω αυτήν την ευκαιρία να πάει χαμένη.
Δε διαφέρεις από μια ζητιάνα τώρα.
Δηλαδή, θ' αφήσεις στην άκρη την περηφάνια σου και οτιδήποτε άλλο για την οικογένειά σου;
Υποθέτω... μια οικογένεια σαν τη δικιά σου,
που έγινε πλούσια γρήγορα, δεν είχε και ποτέ καμιά περηφάνια να διατηρήσει.
Το ήξερες; Ότι από τη στιγμή που θ' αφήσεις
και το τελευταίο ίχνος περηφάνιας
που σου έχει απομείνει, δεν έχεις γίνει τίποτε άλλο παρά μια μαριονέτα.
Το ξέρεις ότι αύριο είναι η ημέρα της ορκωμοσίας, σωστά;
Θα είναι και η πρόεδρος Κανέκο εκεί, γι' αυτό φρόντισε να φοράς εκείνο το κολιέ.
Σωστά. Μαριονέτα μου είσαι.
Αν αποτύχει αυτός ο γάμος, τότε
όλα θα τελειώσουν για σένα, για μένα και για την εταιρεία.
Μια κυρία μου ζήτησε να σας δώσω αυτό.
Μικρέ, πού είναι η κυρία που σου ζήτησε να μου δώσεις αυτό;
Έφυγε νωρίτερα.
Με συγχωρείτε.
Μαμά, μη με ψάξεις για λίγο.
Θέλω τον χρόνο μου να σκεφτώ.
Επιστρέφω το κολιέ, γιατί θέλω
να κρατήσω το τελευταίο ίχνος περηφάνιας που μου έχει απομείνει.
Τι συμβαίνει;
Η Γι Κιονγκ...
Χαίρετε, κυρία Τζανγκ.
Γεια σας, κύριε Τσε.
Κύριε Τσε Κανγκ Τζου, συγχαρητήρια που διοριστήκατε ως Διευθύνων Σύμβουλος.
Ευχαριστώ.
Τώρα που το σκέφτομαι, εσείς οι δύο θα γίνετε οικογένεια σύντομα.
Δε νομίζετε πως παραείστε τυπικοί μεταξύ σας;
Και πάλι, είναι τελετή ορκωμοσίας. Πρέπει να υπάρχει μια τυπικότητα.
Ειδικά με τόσο κόσμο γύρω.
Δε βλέπω τη Γι Κιονγκ.
Ναι... η αλήθεια είναι...
Γι Κιονγκ!
Ούτε σπίτι πρέπει να' ναι...
Μου φαίνεται πως όντως εξαφανίστηκε...
Τι θα κάνω...
Μητέρα!
Και αν της συμβεί κάτι; Τι θα κάνω τότε;
Μητέρα, μην ανησυχείτε τόσο.
Εντάξει θα είναι η Γι Κιονγκ.
Θα κάνω ό,τι μπορώ για να τη βρω. Πρέπει να τη βρω.
Γι Κιονγκ...
Πού βρήκατε αυτές τις φωτογραφίες;
Το γραφείο διοίκησης του Ομίλου μου τις έστειλε.
Είπαν ότι έτυχε ένας παπαράτσι να βγάλει τις φωτογραφίες.
Η εταιρεία μπόρεσε να το προλάβει απ' το να βγει στα φώτα της δημοσιότητας.
Όλα δείχνουν ότι οι φωτογραφίες αυτές τραβήχτηκαν
τη μέρα της ορκωμοσίας του Κανγκ Τζου μας.
Μια κοπέλα με σκωληκοειδίτιδα οδήγησε μόνη της μέχρι το Κάνκριονγκ...
Η αλήθεια είναι...
Δε θέλω ν' ακούσω τι έγινε ούτε με νοιάζει.
Ξέρετε πως κυκλοφορούν ήδη φήμες χωρισμού μέσα στη βιομηχανία.
Με συγχωρείτε.
Εγώ φταίω για όλα.
Δεν είχαμε μια επίσημη συνάντηση των οικογενειών
επειδή ο άντρας μου αρρώστησε ξαφνικά εκείνο τον χρόνο.
Φέραμε τον γιο μας άρον-άρον στην Κορέα για ν' ανακοινώσουμε τον αρραβώνα.
Οπότε, αυτή τη φορά, θα ήθελα να κάνουμε άλλη μια προσπάθεια να γνωριστούμε επισήμως
οι δύο οικογένειες και να δειπνήσουμε μαζί.
Παρόλο που πρόκειται για τον γάμο των παιδιών μας,
αν η κόρη σας δεν μπορέσει να εμφανιστεί ξανά
δεν έχουμε άλλη επιλογή απ' το να ξανασκεφτούμε αυτόν τον γάμο.
Ήθελα να σας δω σήμερα για να σας πω αυτό.
Πώς γίνεται να μην τη βρήκατε ακόμα;
Ελέγξαμε όλα τα ξενοδοχεία, τα μοτέλ, τους ξενώνες
και τις σάουνες στο Κάνγκουον-ντο.
Μπορείτε να πηγαίνετε τώρα. Παρακαλούμε να μας κρατάτε ενήμερους για τις εξελίξεις.
Μητέρα, ηρεμήστε.
Αν δε βρούμε τη Γι Κιονγκ η εταιρεία μας θα
γίνει θρύψαλα, όπως εκείνο το ποτήρι.
Επομένως, πώς να ηρεμήσω;
Η μέρα του δείπνου πλησιάζει και αν δεν τη βρούμε μέχρι τότε--
Δε γίνεται αυτός ο γάμος να πέσει στο κενό.
Η εταιρεία με το ζόρι ''αναρρώνει'' με τη βοήθεια του Ομίλου Τέγιανγκ.
Οι φήμες χωρισμού αναστατώνουν τους επενδυτές και οι μετοχές πέφτουν.
Αν πέσουμε πιο κάτω, θα είναι πέρα από τον έλεγχό μας.
Αν κάτι πάει στραβά, θα είναι και το τέλος της εταιρείας μας.
Αφού το ξέρεις τόσο καλά αυτό, γιατί απλώς στέκεσαι τώρα εκεί;
Κοντεύουμε να βουλιάξουμε όλοι μαζί.
Πρέπει να σκεφτείς μια λύση!
Δεν έχουμε στριμωχτεί τελείως...
Αν καταφέρουμε να κάνουμε το δείπνο μπορούμε να κερδίσουμε λίγο χρόνο...
Τι εννοείς μ' αυτό;
Προκαταβολή;
Δεν έχω καμιά προκαταβολή.
Η αγγελία έλεγε ότι γίνεται και χωρίς προκαταβολή.
Γιατί να θέλω να δανειστώ λεφτά αν έχω λεφτά για προκαταβολή;
Αυτά τα άτομα προσπαθούν μόνο να κάθονται εκεί και να βγάζουν τζάμπα λεφτά.
Ωχ όχι. Η γιαγιά με περιμένει.
Μπορώ να σας βοηθήσω;
- Μήπως... - Αυτό το μαγαζί δεν άνοιξε σήμερα.
14... 15... 16...
19...
Αυτό είναι το μόνο που μπορώ να σου δώσω.
Μου είπαν ότι είναι ένα τυχερό φυλαχτό που θα σου φέρει αγάπη.
Τυχερό φυλαχτό;
Ας αγοράσουμε άλλο ένα για τελευταία φορά.
Και πάλι, ποτέ δεν ξέρετε, γι' αυτό καλύτερα να σας δει ένας γιατρός.
Και αν συμβεί κάτι, μπορείτε να με βρείτε σ' αυτόν τον αριθμό.
Και πάλι, δεν είναι σωστό...
Δε με ''παίρνει'' να είμαι επιλεκτική τώρα.
Σωστά... δεν έχω τίποτα να χάσω.
Παρακαλώ, Τζανγκ Γι Χιον εδώ.
Γεια σας! Να Ντου Ριμ με λένε.
Βλέπετε, είμαι...
Το κορίτσι που χτυπήθηκε στο κεφάλι με τα τούβλα στο εργοτάξιο.
Ναι, σας θυμάμαι.
Αα, ώστε με θυμάστε...
Ο λόγος που σας παίρνω σήμερα...
είναι γιατί αισθανόμουν λίγο ζαλισμένη
και το κεφάλι μου κάπως μουδιασμένο, γι' αυτό πήγα στο νοσοκομείο
και ο γιατρός είπε ότι αν αργούσα λίγο ακόμη να πάω
τα πράγματα θα είχαν γίνει πολύ σοβαρά.
Ο γιατρός είπε ότι το χτύπημα στο κεφάλι ήταν αρκετά σοβαρό,
οπότε θα υπάρχει ένας μακροχρόνιος πόνος.
Γι' αυτό...
Μπορώ να έχω λεφτά για τα έξοδα του νοσοκομείου...
- Έρχομαι να σας βρω τώρα αμέσως. - Τι;
Όχι... Δε χρειάζεται να έρθετε μέχρι εδώ ο ίδιος...
Παρακαλώ;
Μπορούμε να μιλήσουμε;
Ορίστε;
Σηκώστε λίγο τα μαλλιά σας.
- Ορίστε; - Τα μαλλιά σας. Σηκώστε τα.
Δεν υπάρχει κάποιος εξωτερικός τραυματισμός, οπότε είμαι τελείως καλά εξωτερικά.
Δεν έσπασε κάποιο αιμοφόρο αγγείο ή κάτι...
Τι κάνετε;
Δεν το πιστεύω...
Έχετε δίκιο. Είπα ψέματα. Το έκανα.
Δεν είναι ότι το ήθελα, όμως κάτι προέκυψε...
Με συγχωρείτε.
Σας χρειάζομαι.
- Ορίστε; - Να γίνετε η αρραβωνιαστικιά...
Αρραβωνιαστικιά;
του Τσε Κανγκ Τζου, του Ομίλου Τέγιανγκ.
Του Τσε Κανγκ Τζου;
Μετάφραση κι επιμέλεια από: Chrysa_Memoria